Domingo Guevara

Si Domingo Mariano Guevara (Enero 2, 1909 - mga 1990)  sarong industrialista, negosyante asin kagmukna kan Radiowealth Corporation.

Siya namundag sa banwaan nin Iriga (ngonyan Siyudad nin Iriga), nagdakula sa  Pili, Camarines Sur asin nag'adal kan saiyang sekundarya sa banwaan nin Naga (ngonyan Siyudad nin Naga), sa Camarines Sur School of Arts and Trades (ngonyan, BISCAST). An saiyang  naagom iyo si Carmen San Buenaventura, sarong taga Naga.
Alagad, mga taon 1930, siya naghubo sa San Juan, Manila asin  duman enot niyang napundar iyo an sarong radio repair shop.

An saiyang korporasyon kan kasagsagi naggigibo na nin mga piyesa sa radyo, mga piyesa sa air con, asin nagbibilog na nin mga radio unit, mga electric fan, asin manlaen-laen pang mga produktong elektroniko. Itinogdas niya man an DMG (Diesel Motors of Germany) na pinakaenot nagpagibo nin mga awto, prangkesa sa Volkswagen, Alema asin pinaluwas an nabantog na modelong Sakbayan na may makina nin Volkswagen asin nagpoon naman magpagibo kan mga saradit na piyesa kan awto arog kan air filter, oil filter, condenser, air con auto part, asin iba pa.

Kan itindog an ley militar, si Guevara pinondo an saiyang nagdadakulang negosyo asin nagpaAmerika ta an saiyang mga negosyo hinihiling niya mayo na matalubo sa kamugtakan kan higot na palakaw-militar kan si Presidente Ferdinand Marcos, na sabi niya "pigkakakamkam" an saiyang negosyo kan nasabing presidente.

Toltolan

Ginunoan
 D.M. Guevara Story. Nick Joaquin. 1993.

Mga Filipinong industriyalista)